આ ઉપરાંત આજરોજ જિલ્લા પંચાયતની શાખાઓનું આધુનિકરણ તથા જુદી જુદી શાખાઓના લોકાર્પણ, ઉદ્‌ઘાટન, સમારોહ પણ યોજાયો હતો અને આ ઉદ્‌ઘાટન કોંગ્રેસના રાષ્ટ્રીય પ્રવક્તા શક્તિસિંહ ગોહિલના હસ્તે કરવામાં આવ્યું હોવાથી અને ભાજપના ફક્ત એક જ ધારાસભ્ય કેશુભાઈ નાકરાણીનું આમંત્રણ કાર્ડમાં નામ હોવાથી અને અન્ય ભાવનગર જિલ્લાના ધારાસભ્યો પ્રદેશ ભાજપ પ્રમુખ જીતુ વાઘાણી, પરશોત્તમ સોલંકી સહિતના ધારાસભ્યોના નામ કાર્ડમાં નહીં હોવાથી ભાજપના સભ્યોએ ભારે હોબાળો મચાવ્યો હતો અને એક તબક્કે આજના ઉદ્‌ઘાટન સમારંભનો પ્રોગ્રામ બંધ રાખવા સભામાં જણાવ્યું હતું જ્યારે ભાજપના સદસ્ય ભરતભાઈ હડિયા સહિતનાઓએ આજે રજૂ થનાર બજેટના એજન્ડાની કાગળની કોપીઓ ફાડીને સભામાં ફેકતા ભારે હોબાળો મચી જવા પામ્યો હતો જ્યારે જિલ્લા પંચાયત પ્રમુખ સંજયસિંહ સરવૈયાએ સ્પષ્ટ શબ્દોમાં જણાવી દીધું હતું કે, આ અગાઉ આરોગ્યની કચેરીઓના ઉદ્‌ઘાટનો થયા ત્યારે જિલ્લા પંચાયતના પ્રમુખ કે આરોગ્ય કમિટીના ચેરમેનને પણ વિશ્વાસમાં લેવામાં આવ્યા નથી અને કહેવામાં પણ આવ્યું નથી તેમજ અગાઉ પણ જ્યારે ભાજપની સત્તા હતી ત્યારે તેઓ આ રીતે ઉદ્‌ઘાટન સમારોહ કરતા હતા તે મુજબ જ અમો કોંગ્રેસ વાળાએ આજે કાર્યક્રમ રાખ્યો છે.